Toshkentda antik va o‘rta asrlar metall va shisha buyumlariga bag‘ishlangan ko‘rgazma o‘tkaziladi

2013-yil 20-dekabr kuni O‘zbekiston Badiiy akademiyasi Xirayama Ikuo Xalqaro madaniyat karvonsaroyida (XMK) “XMK arxeologik to‘plamidagi antik va o‘rta asrlar metall va shisha buyumlari” ko‘rgazmasi ochiladi. Bu haqda UzDaily xabar berdi.

 Foto © toft.uz
Ko‘rgazma doirasida “Tayyorlanish tarixi va tarqalish areali” mavzusidagi ma’ruza va taqdimotlardan iborat davra suhbati ham o‘tkaziladi. Ushbu tadbirlar XMKning o‘n yillik ilmiy-ma’rifatparvarlik faoliyatiga bag‘ishlanadi, deyiladi xabarda.
Ko‘rgazmada qirqqa yaqin antik va o‘rta asrlar eksponatlari namoyish etiladi. Ular orasida qurol-yarog‘lar, mehnat qurollari, maishiy buyumlar, shisha idishlar, kosmetik va kimyoviy maqsadlarda foydalanilgan idishlar va boshqalar bo‘ladi.